DA Den Europæiske Unions Tidende L 46/12

KOMMISSIONENS GENNEMFØRELSESAFGØRELSE

af 14. februar 2014

om ændring af bilag II til beslutning 93/52/EØF for så vidt angår anerkendelse af visse regioner i Italien og Spanien som officielt frie for brucellose (B. melitensis) og om ændring af bilag I, II og III til beslutning 2003/467/EF for så vidt angår erklæringen om, at Ungarn er officielt tuberkulosefrit, at Rumænien og visse regioner i Italien er officielt brucellosefrie, og om, at visse regioner i Italien er officielt frie for enzootisk kvægleukose

(meddelt under nummer C(2014) 741)

(EØS-relevant tekst)

(2014/91/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, bilag A, afsnit II, punkt 7, og bilag D, kapitel I, punkt E,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, afsnit II, og

ud fra følgende betragtninger:

(1) Ved direktiv 91/68/EØF er der fastsat dyresundhedsmæssige betingelser for samhandelen med får og geder i Unionen. Det fastsættes ligeledes, på hvilke betingelser medlemsstaterne eller regioner heraf kan anerkendes som værende officielt brucellosefrie.

(2) I bilag II til Kommissionens beslutning 93/52/EØF (3) opføres de regioner i medlemsstaterne, som anerkendes som værende officielt frie for brucellose (B. melitensis) i overensstemmelse med direktiv 91/68/EØF.

(3) Italien har forelagt Kommissionen dokumentation, der viser, at betingelserne i direktiv 91/68/EØF er opfyldt, således at regionerne Liguria og Lazio kan anerkendes som værende officielt frie for brucellose (B. melitensis).

(4) På grundlag af den dokumentation, der er fremlagt af Italien, bør regionerne Liguria og Lazio anerkendes som officielt frie for brucellose (B. melitensis).

(5) Spanien har forelagt Kommissionen dokumentation, der viser, at betingelserne i direktiv 91/68/EØF er opfyldt, således at den selvstyrende region Navarra kan anerkendes som værende officielt fri for brucellose (B. melitensis).

(6) På grundlag af den dokumentation, der er fremlagt af Spanien, bør den selvstyrende region Navarra anerkendes som officielt fri for brucellose (B. melitensis).

(7) Angivelserne vedrørende Italien og Spanien i bilag II til beslutning 93/52/EØF bør derfor ændres i overensstemmelse hermed.

(8) Direktiv 64/432/EØF finder anvendelse på handel i Unionen med kvæg og svin. Det fastsættes, på hvilke betingelser en medlemsstat eller en region heraf kan erklæres officielt fri for tuberkulose, brucellose og enzootisk kvægleukose, for så vidt angår kvægbesætninger.

(9) I bilagene til Kommissionens beslutning 2003/467/EF (4) opføres de medlemsstater og regioner heraf, som erklæres officielt frie for henholdsvis tuberkulose, brucellose og enzootisk kvægleukose.

(10) Ungarn har forelagt Kommissionen dokumentation, der viser, at betingelserne i direktiv 64/432/EØF for status som officielt fri for tuberkulose er opfyldt for hele landets område.

(11) På grundlag af den dokumentation, der er fremlagt af Ungarn, bør denne medlemsstat erklæres for officielt tuberkulosefri.

(12) Rumænien har forelagt Kommissionen dokumentation, der viser, at betingelserne i direktiv 64/432/EØF er opfyldt for status som officielt fri for brucellose for hele landets område.

(13) På grundlag af den dokumentation, der er fremlagt af Rumænien, bør denne medlemsstat erklæres officielt brucellosefri.

(14) Italien har forelagt Kommissionen dokumentation, der viser, at betingelserne i direktiv 64/432/EØF er opfyldt for status som officielt fri for brucellose for regionen Liguria.

(15) På grundlag af den dokumentation, der er fremlagt af Italien, bør regionen Liguria erklæres for officielt brucellosefri.

(16) Italien har forelagt Kommissionen dokumentation, der viser, at betingelserne i direktiv 64/432/EØF for status som officielt fri for enzootisk kvægleukose er opfyldt for provinsen Avellino i regionen Campania, for provinsen Latina i regionen Lazio og for regionen Liguria.

(17) På grundlag af den dokumentation, der er fremlagt af Italien, bør provinsen Avellino i regionen Campania, provinsen Latina i regionen Lazio og regionen Liguria erklæres for officielt frie for enzootisk kvægleukose.

(18) Bilag I, II og III til beslutning 2003/467/EF bør derfor ændres i overensstemmelse hermed.

(19) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

Artikel 1

Bilag II til beslutning 93/52/EØF ændres som angivet i bilag I til denne afgørelse.

Artikel 2

Bilag I, II og III til beslutning 2003/467/EF ændres som angivet i bilag II til denne afgørelse.

Artikel 3

Denne afgørelse er rettet til medlemsstaterne.

Udfærdiget i Bruxelles, den 14. februar 2014. På Kommissionens vegne Tonio BORG Medlem af Kommissionen

(1) EFT 121 af 29.7.1964, s. 1977/64.

(2) EFT L 46 af 19.2.1991, s. 19.

(3) Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (EFT L 13 af 21.1.1993, s. 14).

(4) Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (EFT L 156 af 25.6.2003, s. 74).

BILAG I I bilag II til beslutning 93/52/EØF foretages følgende ændringer: 1) Angivelserne vedrørende Italien affattes således: »I Italien: — Regionen Abruzzo: provinsen Pescara — Provinsen Bolzano — Regionen Emilia-Romagna — Regionen Friuli-Venezia Giulia — Regionen Lazio — Regionen Liguria — Regionen Lombardia — Regionen Marche — Regionen Molise — Regionen Piemonte — Regionen Sardegna — Regionen Toscana — Provinsen Trento — Regionen Umbria — Regionen Valle d'Aosta — Regionen Veneto.« 2) Angivelserne vedrørende Spanien affattes således: »I Spanien: — Den selvstyrende region Asturien — Den selvstyrende region Balearerne — Den selvstyrende region De Kanariske Øer: provinserne Santa Cruz de Tenerife og Las Palmas — Den selvstyrende region Cantabrien — Den selvstyrende region Castilla y León — Den selvstyrende region Galicien — Den selvstyrende region Navarra — Den selvstyrende region País Vasco.«